A lepkék fö?íirajzi elterjedésé. Ili) 



kettővel, egyikkel délen a másikkal északon. Továbbá nem felel 

 meg ez a határvonás a földrajzinak abban, hogy Észak-Afrika 

 Európa-Ázsiához tartozik, Arábia Afrikához, Mexikó Dél-Amerikához, 

 India ós Ausztrália pedig egybe foglaltatott. 



Ezen faunaterületek terjedelme természetesen igen különböző ; 

 mert míg a nearktikus régió Észak-Amerikának csak egyik részére 

 szorítkozik, addig a palaearktikus régió három földrésznek nagy 

 részét foglalja magában. A palaearktikus fauna Európa, Ázsia és 

 Afrikának közel egymás mellett levő fekvésének köszöni nagy 

 kiterjedését. Több mint ISO hosszúsági fokra elnyúlva, távol 

 fekvő országokat, mint Angliát és Japánt egyesít, és több lepkefaj 

 csakugyan mindkettőnek sajátja. Megjegyzendő azonban, hogy a 

 hőfoki ellentétekben gazdag északkeleten mások a viszonyok, mint 

 az egyenlően enyhe nyugaton. Így pl. a Satyrus Arethusa és 

 Oeneis Tarpeja Európában több száz mérföldnyire laknak távol 

 egymástól, de elterjedésük határa kelet-felé mindinkább megközelíti 

 és Kuldjánál már érinti egymást, a hol ugyanis a két pillangó együtt 

 röpül. A mely faj nyugaton hegytetőn lakik, az északon és keleten 

 a síkságba száll alá (Pamassius, Erebia) stb. Ennek a faunának 

 körülhatárolása csupán délen okoz némi nehézséget, az aethiopiaival 

 szemben, mivel az atlanti tenger partján nagy kiterjedésű átmeneti 

 terület fekszik. Kelet felé a határ mind élesebbé válik és északi 

 India íelé a palaearktikus fauna oly hirtelen megy át az indiaiba, 

 hogy kijelölhető az a hegység, melynél az egyik végződik, a másik 

 meg kezdődik. A két amerikai fauna átmeneti területéül Texas és 

 Arizona vehető; a többi határt a természet vonta. 



Ha már most a földet öt területre osztottuk, mindegyikének 

 határain belül még egymástól elütő tájakat kell megkülönböztetnünk, 

 a melyek saját jellemző faunával is bírnak ; így pl. a Colias Hyale 

 nem röpül az erdőben, a P&rarge Achine nem a szabad mezőn. 

 Nem ritkán tapasztalható, hogy a hason alakú vidékeken hasonló 

 typusok fordulnak elő ; így az Alpeseken és a Kárpátokon röpülő 

 Pamassius Apolló analóg alakokban megvan úgy az örmény és 

 altáji hegységekben, mint a Himaláján, sőt még a Rocky-Mountains 

 és a délamerikai havasokon is. Épen úgy mint déli Németországban 

 vagy Magyarországon gyér gyepű réteken együtt találjuk a Vanessa 

 carduit és Deiopeia pulchellát, hasonló területeken Észak-Afrikában 

 és Dél-Ausztráliában is előfordulnak, sőt még Braziliában hasonló 

 localitásokon mindenütt egymás mellett röpül a két analóg alak, 

 a Pyrameis Huntera és a Deiopeia omatrix. 



